MUNICIPIUL SATU MARE



PRIMARUL MUNICIPIULUI.

NR. 33256/23.05.2025

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare îmi exprim inițiativa în promovarea unui proiect de hotărâre având ca obiect ,, aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acționarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administrație nr.8/2025,în susținerea căruia formulez prezentul

## REFERAT DE APROBARE

APASERV Satu Mare S.A. este o societate comercială înființată de autoritatea publică locală şi aflată sub coordonarea şi autoritatea Asociației de Dezvoltare Intercomunitare pentru Servicii în Sectorul de Apă și Apă uzată din județul Satu Mare în calitate de Autoritate publică tutelară. Potrivit Actului constitutiv al societății aprobat prin Hotărârea Consiliului Local Satu Mare nr. 29/28.02.2019 Municipiul Satu Mare este acționar majoritar.

În aplicarea prevederilor Legii nr. 296 din 26 octombrie 2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare, în care au fost prevăzute și măsuri referitoare la disciplina economico-financiară a operatorilor economici (desființarea posturilor vacante/a funcției de șef birou, etc) întreprinderea publică s-a conformat prin aplicarea prevederilor din actul normativ în sensul reorganizării ei și prezentării unei noi structuri organizatorice și a unui nou stat de funcții/personal autorității publice locale.

La acea dată, raportat la prevederile din Actul Constitutiv al APASERV Satu Mare S.A, precum și la prevederile art. 132 și art. 157 din OUG nr. 57/2019 privind Codul administrativ, cu modificările și completările ulterioare, autoritatea publică locală prin Hotărârea Consiliului Local al Municipiului Satu Mare nr. 229/30.06.2024 la mandat pe domnul Masculic Csaba să voteze proiectul de hotărâre înscris la art. 1 pct. 3 din Hotărârea Consiliului de Administrație nr. 14/A/2024 având ca obiect aprobarea Organigramei și a Statului de funcții ale APASERV Satu Mare S.A.

Luând în considerare modificările aduse organigramei și statului de funcții la APASERV Satu Mare S..A se impune și modificarea Regulamentului de organizare al societății în vederea actualizării acestuia potrivit celor aprobate.

Având la bază adresa nr. 9696/23.05.2025 înaintată executivului de către directorul general al societății APASERV Satu Mare S.A. Satu Mare precum și Raportul de specialitate al Serviciului Juridic-Resurse Umane din cadrul societății APASERV Satu Mare S.A. înregistrat cu nr. 33223/23.05.2025,

Luând în considerare prevederile din Actul Constitutiv al APASERV Satu Mare S.A cu privire la faptul că Adunarea Generală a Acționarilor, constituită din reprezentanți ai acționarilor, este organul de conducere al societății care decide asupra activității societății şi asupra politicii ei economice în condițiile şi limitele stabilite în prealabil de Consiliul local pentru fiecare adunare ordinară şi extraordinară în parte,

Având la bază Dispoziția Primarului Municipiului Satu Mare cu nr. 771/26.10.2024 privind delegarea domnului Masculic Csaba în calitate de reprezentant al Municipiului Satu Mare în Adunarea Generală a Acționarilor  la APASERV Satu Mare S.A emisă în aplicarea prevederilor art. 132 din OUG nr. 57/2019 privind Codul administrativ, cu modificările și completările ulterioare ”...Comunele, orașele şi municipiile sunt reprezentate de drept în adunările generale ale asociațiilor de dezvoltare intercomunitară şi în adunările generale ale operatorilor regionali şi locali de către primari. Primarii pot delega calitatea lor de reprezentanţi ai unităţilor administrativ-teritoriale în adunările generale viceprimarilor, administratorilor publici, precum şi oricăror alte persoane din aparatul de specialitate al primarului sau din cadrul unei instituţii publice de interes local....” coroborate cu prevederile art. 157 din același act normativ ”... (1) Primarul poate delega, prin dispoziţie, atribuţiile ce îi sunt conferite de lege şi alte acte normative viceprimarului, secretarului general al unităţii/subdiviziunii administrativ-teritoriale, conducătorilor compartimentelor funcţionale sau personalului din aparatul de specialitate, administratorului public, precum şi conducătorilor instituţiilor şi serviciilor publice de interes local, în funcţie de competenţele ce le revin în domeniile respective....”

Raportat și la prevederile din Codul administrativ aprobat prin OUG nr. 57/2019, cu modificările și completările ulterioare, potrivit cărora consiliul local exercită în numele unității administrativ teritoriale toate drepturile și obligațiile corespunzătoare participațiilor deținute la societăți, respectiv asigură cadrul necesar pentru furnizarea serviciilor publice de interes local,

Supun analizei și aprobării Dvs. proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**